Uber se extinde în România. Orașul în care e disponibil serviciul de azi.
Începând din după-amiaza zilei de joi, 11 martie 2021, persoanele care locuiesc în Craiova vor putea folosi Uber. Uber se extinde în România, iar Craiova este al șaptelea oraș în care serviciul de transport poate fi utilizat. Serviciul de transport utilizează o tehnologie prin care verifică dacă șoferii și pasagerii poartă mască te protecție.
Uber a ajuns și în Craiova în 2021, după ce a fost lansat în alte șase orașe de-a lungul celor șase ani de existență în România.Uber există în România din 2015, iar începutul celui de-al șaptelea an în România este marcat și de lansarea serviciului de transport în al șaptelea oraș din țară."Ne bucurăm să lansăm Uber în Craiova, unul dintre cele mai importante orașe din sudul țării. Am observat potențialul orașului și suntem convinși că locuitorii Craiovei sunt deschiși la noi opțiuni de transport, bazate pe tehnologie. Colaborăm îndeaproape cu autoritățile locale pentru a le oferi craiovenilor alternative sigure de transport", a spus Ana Maria Borlovan, Country Operations Manager Uber România.Chiar dacă suntem încă în pandemie și uneori ne este teamă să utilizăm alt mijloc de transport decât mașina personală, Uber s-a asigurat că respectă măsurile de protecție.Astfel, serviciul folosește o tehnologie prin care verifică dacă șoferul și pasagerul poartă masca de protecție.